CELEX: 32016D1916
Language: sk
Date: 2016-10-27 00:00:00
Title: Vykonávacie rozhodnutie Komisie (EÚ) 2016/1916 z 27. októbra 2016, ktorým sa mení rozhodnutie 2014/99/EÚ, ktorým sa stanovuje zoznam regiónov oprávnených na financovanie z Európskeho fondu regionálneho rozvoja a Európskeho sociálneho fondu a zoznam členských štátov oprávnených na financovanie z Kohézneho fondu na obdobie rokov 2014 – 2020 [oznámené pod číslom C(2016) 6820]

1.11.2016   
            
            
               SK
            
            
               Úradný vestník Európskej únie
            
            
               L 296/15
            
         VYKONÁVACIE ROZHODNUTIE KOMISIE (EÚ) 2016/1916
   z 27. októbra 2016,
   ktorým sa mení rozhodnutie 2014/99/EÚ, ktorým sa stanovuje zoznam regiónov oprávnených na financovanie z Európskeho fondu regionálneho rozvoja a Európskeho sociálneho fondu a zoznam členských štátov oprávnených na financovanie z Kohézneho fondu na obdobie rokov 2014 – 2020
   
      
         [oznámené pod číslom C(2016) 6820]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 (1), a najmä na jeho článok 90 ods. 5,
   keďže:
   
               (1)
            
            
               Podľa článku 90 ods. 5 nariadenia (EÚ) č. 1303/2013 má Komisia v roku 2016 prehodnotiť oprávnenosť členských štátov na podporu z Kohézneho fondu na základe údajov Únie o hrubom národnom dôchodku (HND) pre EÚ-27 na obdobie rokov 2012 – 2014.
            
         
               (2)
            
            
               Podľa údajov o HND na obyvateľa v období rokov 2012 – 2014 klesol HDP Cypru na 90 % priemerného HND na obyvateľa v členských štátoch EÚ-27. Preto by sa Cyprus mal od 1. januára 2017 stať novo oprávneným na podporu z Kohézneho fondu a mal by prestať dostávať podporu z Kohézneho fondu na prechodnom a osobitnom základe.
            
         
               (3)
            
            
               Mal by sa teda upraviť zoznam členských štátov oprávnených na financovanie z Kohézneho fondu a zoznam členských štátov oprávnených na financovanie z Kohézneho fondu na prechodnom a osobitnom základe.
            
         
               (4)
            
            
               Vykonávacie rozhodnutie Komisie 2014/99/EÚ (2) by sa preto malo zodpovedajúcim spôsobom zmeniť,
            
         PRIJALA TOTO ROZHODNUTIE:
   Článok 1
   Vykonávacie rozhodnutie 2014/99/EÚ sa mení takto:
   
               1.
            
            
               Príloha IV sa nahrádza znením uvedeným v prílohe k tomuto rozhodnutiu.
            
         
               2.
            
            
               Článok 5 a príloha V sa vypúšťajú.
            
         Článok 2
   Toto rozhodnutie sa uplatňuje od 1. januára 2017.
   Článok 3
   Toto rozhodnutie je určené členským štátom.
   
      V Bruseli 27. októbra 2016
      
         
            Za Komisiu
         
         Corina CREȚU
         
            členka Komisie
         
      
   
   
      (1)  Ú. v. EÚ L 347, 20.12.2013, s. 320.
   
      (2)  Vykonávacie rozhodnutie Komisie 2014/99/EÚ z 18. februára 2014, ktorým sa stanovuje zoznam regiónov oprávnených na financovanie z Európskeho fondu regionálneho rozvoja a Európskeho sociálneho fondu a zoznam členských štátov oprávnených na financovanie z Kohézneho fondu na obdobie rokov 2014 – 2020 (Ú. v. EÚ L 50, 20.2.2014, s. 22).
   
      PRÍLOHA
      
         
            „PRÍLOHA IV
            Zoznam členských štátov, ktoré sú od 1. januára 2017 oprávnené na financovanie z Kohézneho fondu podľa článku 4:
            
                         
                     
                     
                        Bulharsko
                     
                  
                         
                     
                     
                        Česká republika
                     
                  
                         
                     
                     
                        Cyprus
                     
                  
                         
                     
                     
                        Estónsko
                     
                  
                         
                     
                     
                        Grécko
                     
                  
                         
                     
                     
                        Chorvátsko
                     
                  
                         
                     
                     
                        Lotyšsko
                     
                  
                         
                     
                     
                        Litva
                     
                  
                         
                     
                     
                        Maďarsko
                     
                  
                         
                     
                     
                        Malta
                     
                  
                         
                     
                     
                        Poľsko
                     
                  
                         
                     
                     
                        Portugalsko
                     
                  
                         
                     
                     
                        Rumunsko
                     
                  
                         
                     
                     
                        Slovinsko
                     
                  
                         
                     
                     
                        Slovenská republika“